Иин:940309401377

БИМЕНДІ Ләззат Төреханқызы,

№26 жалпы білім беретін мектебінің қазақ тілі мен әдебиеті пәні мұғалімі.

Алматы қаласы

**ОҚУШЫЛАРДЫ ОҚЫТУДА LESSON STUDY ӘДІСІН ҚОЛДАНУ**

Ел басшысы қазіргі таңда ел экономикасын дамытуда білім беру саласын алдыңғы қатарға қойып отыр. Сондықтан,білім беру жүйесіне ең үздік, дамыған елдердің білім беру жүйесінен алынған тұлғаға бағытталған жаңашыл реформалар енгізілуде. Заманауи жағдайда педагогтар мұғалімнің де құзыреттілігін, оқушының да белсенділігін арттыратын әдіс-тәсілдерді барынша қолданудан қалт қалмайды.Lesson Study педагогикалық тәсілінің негізгі мазмұны мұғалімдер тәжірибесін дамыту, оқыту әдістемесі саласындағы білімді жетілдіру және оқушылардың білім деңгейін арттыру.Біз де өз мектебізде оқу практикасына Lesson Study циклін енгізіп, бірлесе жоспар құрып, қазақ тілі пәні бойынша рефлексивтік-практик мұғалімдерден тұратын фокус-тобын құрып,сабақтар сериясын өткіздік.

Мектеп мұғалімдері арасында өткен педагогикалық кеңеске қатысқаннан кейін 9 «Ә» сынып оқушыларының үлгерімінің төмендеп кету мәселесіне көңіл бөлінді. Осыған байланысты, осы сыныпқа сабақ беретін мұғалімдер Бименді Ләззат Төреханқызы мен Бейсен Гауһар Бейсенқызынан тұратын фокус-топ құрылды. Онда біз «9 "Ә" сынып оқушыларының оқу сапасын жақсартуға қандай педагогикалық тәсілдер ықпал етуі мүмкін» деген сұрақты шешу үшін жиналыс өткіздік.

 Lesson Study-ді №26 жалпы білім беретін мектеп бағдарламасына енгізгенннен кейін, біз алдағы іс-әрекеттерімізді мұғалімдер арасында үйлестіріп, оларды отырыстарға бөліп, мектеп практикасында LESSON STUDY тәсілін іске асыру, педагогтарды оқыту процесіне Қазақстан-Кембридж бағдарламасының жеті модулінің идеясы мен стратегиясын енгізу жөніндегі жұмыстарды фокус-топтың қызмет жоспарына енгіздік.

Зерттеуді тиімді жүзеге асыру үшін:

Мұғалімдер отырысы шеңберінде оқушыларды оқыту әрі дамыту үшін "LESSON STUDY" зерттеуінің мақсаты қойылды: "топтық жұмыс арқылы қазақ тілі сабақтарында оқушылардың белсенділігін арттыру".

Зерттеу мәселесі: 9 "Ә" сынып оқушыларының оқу процесі мен сабақ оқуға деген төмен мотивациясы.

Сабақтың SMART-МАҚСАТЫ: Мұғалімдер білім беру үдерісін жақсарту үшін өз пәнін оқыту процесіне , топтық жұмысты енгізу үшін әртүрлі әдістерді қолданады. Педагогикалық ұжым оқу сапасын, мотивацияны арттыру үшін сабақтарды өткізу кезінде оқушылармен жұмыстың топтық нысанын қолдауы керек. Зерттеу тобының қатысушылары зерттеу сабақтарын жоспарлау, бақылау және талқылау схемасының моделін талқылайды, зерттелетін А, В және С оқушыларының оқуындағы кедергілер мен қиындықтарды жеңуге, оқушылардың оқылым, жазылым және айтылым дағдыларын дамытуға; мұғалімдердің қадағалау,бағалау,анализ жасау дағдыларын жақсартуға баса назар аударады;

\*LS аясында оқушыларға арналған мақсат: оқушыны белсенді оқытуды ұйымдастыру (А, В, С), топтық жұмыс арқылы сыныпта жұмыс істеу тәсілдерін тиімді пайдалану.

\* Күтілетін нәтижелер:

- кәсіби көмек және қолдау;

- мектеп тәжірибесін жетілдіру;

- жаңа педагогикалық талаптарды ескере отырып, педагогтардың кәсіби өсуі;

-тұлғаның жан-жақты дамуы үшін қолайлы оқу-танымдық орта құру.

 - оқушылардың ынтасын арттыру үшін топтық оқыту жұмысын қолдану;

- бірлескен орта процесінде жағымды атмосфера құру;

 Зерттеуді бастау үшін А, В, С деңгейіндегі оқушылар анықталды:

Мұнда А оқушысы – сабақты өте жақсы оқиды, алайда өзі білетін ақпаратпты басқалармен бөліспейді,коммуникативті дағдылары төмен.

В оқушысы – сабақта үлгерімі орташадан жоғары, мінезі тұйық, бірақ ұқыпты, белсенділік танытпайды, тек сұрағанда ғана жауап беретін оқушы.

Ал С оқушысы – деңгейі төмен, сабаққа қызығушылығы жоқ, сылтау тауып сабақтан қалуға тырысып,үй тапсырмасын аса орындамайтын оқушы.

Бұл сыныпта сабақтарды жоспарлаудан бұрын оқушылардың пікірінше, жұмыстың ең тиімді түрлерін (жеке, жұптық, топтық) анықтау үшін сауалнама жүргізілді. Сауалнама нәтижелерін өңдеу кезінде оқушылардың пікірін тыңдай келе, сабақта топ бойынша жұмыс істеу ыңғайлы екендігі атап өтілді. Осыған байланысты фокус-топ мүшелері қазақ тілі сабақтарында оқушылардың белсенділігін арттыруға бағытталған нәтижеге топтық жұмыста қандай әдіс-тәсіл түрлері арқылы қол жеткізілетінін талқылап, таңдауы керек болды. Осы тілдесім барысындағы ұсыныстарды және оқушы пікірін ескере отырып, қазақ тілі пәнінің мұғалімі Бименді Л.Т №1 зерттеу сабағының жоспарын дайындады. Сабақты жоспарлау кезінде біздің міндетіміз "А, В, С" санатындағы барлық оқушыларды оқу процесіне тарту, топтық жұмыс формалары арқылы олардың мотивациясын арттыру болды. Бақылаудың күтілетін аспектісі: оқушылар топтарда жұмыс істегенде қандай прогресске жетеді; қандай дағдыларын дамытады;Құрылған жоспар бойынша алғашқы сабақ өтілді, оқушыларға жете бақылау жүргізілді.

Қазақ тілі пәні бойынша №1 зерттеу сабағы: Сабақ басталмас бұрын оқушылар топқа бөлінді. А,В,С деңгейінде оқушылары әр түрлі топтарға үйлестірілді. Оқушыларға арнайы тапсырмалар берілді,олар топтарымен бірге сөйлемді талдап,жазып, «Ыстық орындық» әдісі арқылы тапсыруы керек. Нәтижесінде, А оқушысы – жылдам,лайықты жауап берді,топ басшысы ретінде сайланды,бірақ үлгерімі төмен оқушыларға көмектеспеді, ал В оқушысы – сөйлемді жартылай талдады,кейбір қателер жібергенімен,топтағы басқа оқушыларға қарағанда белсенді болды. С оқушысы – өз ойын еркін білдіре алмады,топ қатысушыларының артына тығылып отырды. Зерттеу тобы осы процессті толыққанды бақылап отырып, топтық жұмыс оң әсерін беріп жатқанын байқады. Келесі сабаққа топтағы әр түрлі ынтымақтастық түрлеріне бейімделуге мүмкіндік беретін әдістерді қамтитын жоспар құрылды. Сабақтың кемшіліктері мен артықшылықтарын талдап, жаңа ұсыныстар айтылды.Сондықтан,екінші сабақта рөлдік ойындар арқылы тапсырмалар берілетін болды.

№2 зерттеу сабағын талқылар болсақ, бұл жолы қазақ тілі пәні мұғалім Бейсен Г.Б ұсыныстарды ескере отырып,сабақ жоспарын жасап келді. Оқушылар бақыланды. Жоспарлағанымыздай оқушылар рөлдік ойындар арқылы жауап бергендіктен,олар ашылып,сабаққа шығармашыл көзқараспен қарады. Сабақта оқушылар бірін-бірі тыңдап, қызығушылықпен жұмыс жасады. Бұл сабақта оқушыларда ой еркіндігі пайда болып, ойларын дұрыс тұжырымдар айтуға тырысты. А оқушысы – сабақтың бастапқы кезеңінде пассивті болғанымен,оқушыларды топтарға бөлу кезінде таңдау құқығы оған тиесілі болды,соңына қарай рөлдік ойын кезінде белсенділігі артты, В оқушысында белсенділік пайда болып, қолын көтеріп сабаққа қызыға қатыса бастағанын байқадық. Сол сияқты С оқушысының да сабаққа қызығушылығы оянып, сабаққа қатыса бастағаны сабағымыздың сәтті жағы болса, сәтсіз тұстарына кей жұптардың (деңгейлері әртүрлі) деңгейі жоғары оқушы көшбасшылықты өз қолына алып кеткені, мәтінді талдауда С оқушысы ойын жеткізе алмағанын айтуға болады. Осы сәтсіз жақтарын келесі сабақта қарастыру қажеттігін білдік.

№3 зерттеу сабағы өтті.  Бұл сабақта «Төңкерілген сабақ» әдісін қолдандық. Оқушылар бірінші тапсырма орындады. А оқушысы топтың әр мүшесінің пікірін ескере отырып,жақсы нәтиже көрсетті. Ол өз бетінше жұмыс істегенді жөн көргенімен,топтың алдағы жетістігі үшін көшбасшылық позицияны қабылдай білді. Сабақ барысында шығармашылық дағдыларын көрсетті. В оқушы топтағы рөлдерді бөлу кезінде өзін көшбасшы ретінде көрсетеді.Өзіне сенімді, эмоционалды импульсивті.Топ тапсырмаларды орындауда қиындықтарға тап болса,кризистік сәттерде топты алға ілгерілете алды. Ал С оқушысының сабаққа қызығушылығы оянды. Осы үш сабақты жалпылама түйіндесек, сабақтардан байқағанымыз оқушыны зеріктіріп алмас үшін, тапсырманы қарапайым түрде беріп қана қоймай, сабаққа ынтасын ашу үшін әртүрлі әдістерді,көрнекіліктерді таңдай білу қажеттігін түсіндік. «Әр бала – уникум» – принципін ұстанып, әр оқушыға лайықты деңгейде білім нәрін құю үшін,бір ғана циклмен шектелмей, дамудың басқа да траекторияларын енгізу керектігі есепке алынды.

Топтық жұмыс оқушылардың шығармашылық тәуелсіздігін дамытуға мүмкіндік береді, сыныптың командалық рухы мен бірлігі нығая түседі, балалар бір-бірін және өздерін жақсы түсіне бастайды, өзін-өзі объективті сынай даалады, балалар өз мүмкіндіктерін дәлірек бағалайды, өздерін басқаруды үйренеді. Орындалған жұмыстан топтық жұмыс оқушылардың танымдық қызығушылығын арттырады деген қорытынды жасауға болады. Бірақ топтарға бөлу кезінде оқушылардың үлгерім деңгейін, баланың психологиялық факторларын, сыныптағы оқушылардың қарым-қатынасын ескеру керек, сонымен қатар сабақтарды өткізу үшін тапсырмаларды мұқият таңдау керек.

Қорытындылай келгенде, L.S. зерттеу сабағының тиімділігі:

* Педагогтардың бір-бірімен кәсіби диалог құрып,оны дамытуына әкеледі.
* Мұғалімдердің оқушылардың білім қажеттіліктерін тереңірек түсінуіне көмектеседі.
* Мұғалімдер сабақты жоспарлау,сараптау,нақты кері байланыс беру дағдыларын қалыптастырады.
* Оқушының білім сапасы жақсарады,психологиялық,эмоциональдық тұрғыда жетіледі.
* Ақпараттық сауаттылығы артады.
* Саналы,бәсекеге қабілетті болып өседі.